97/348/EY: Komission päätös, tehty 23 päivänä toukokuuta 1997, suu- ja sorkkataudin antigeenien ostamisesta yhteisöön ja suu- ja sorkkatautirokotteiden kehittelystä, tuotannosta, pakkauksesta ja jakelusta (ETA:n kannalta merkityksellinen teksti)



Virallinen lehti nro L 148 , 06/06/1997 s. 0027 - 0028



KOMISSION PÄÄTÖS, tehty 23 päivänä toukokuuta 1997, suu- ja sorkkataudin antigeenien ostamisesta yhteisöön ja suu- ja sorkkatautirokotteiden kehittelystä, tuotannosta, pakkauksesta ja jakelusta (ETA:n kannalta merkityksellinen teksti) (97/348/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1), sellaisena kuin se on viimeksi muutettuna päätöksellä 94/370/EY (2), ja erityisesti sen 14 artiklan, ottaa huomioon yhteisön suu- ja sorkkatautirokotevaraston perustamisesta 11 päivänä joulukuuta 1991 tehdyn neuvoston päätöksen 91/666/EY (3) ja erityisesti sen 5 ja 7 artiklan, sekä katsoo, että päätöksen 91/666/ETY mukaan antigeenien ostaminen kuuluu yhteisön toimeen perustaa yhteisön suu- ja sorkkatautirokotevarasto, yhteisön suu- ja sorkkatautiantigeenien ostamisesta suu- ja sorkkatautirokotevarastoa koskevan yhteisön toiminnan mukaisesti 5 päivänä marraskuuta 1993 tehdyllä komission päätöksellä 93/590/EY (4), sellaisena kuin se on viimeksi muutettuna päätöksellä 95/471/EY (5), järjestettiin suu- ja sorkkataudin antigeenin ostaminen, vuoden 1993 järjestelyihin kuuluivat viruskantojen A5, A22 ja O1 antigeenit, tautitilanteen vuoksi tarvitaan lisäantigeenejä, komissio teki 16 päivänä marraskuuta 1996 tarjouspyynnön suu- ja sorkkataudin inaktivoiduista antigeeneistä tehdyn tiivisteen toimituksesta ja suu- ja sorkkatautirokotteiden kehittelystä, tuotannosta, pakkauksesta ja jakelusta (6), tarjouspyyntöilmoitukseen kuului tarjouspyyntö 2 miljoonasta annoksesta A22 Iraq -antigeenejä, 5 miljoonasta annoksesta C1-antigeenejä (eurooppalaista alkuperää) ja 5 miljoonasta annoksesta ASIA 1 -antigeenejä ja mainituista antigeeneistä valmistettujen rokotteiden kehittelystä, tuotannosta, pakkauksesta ja jakelusta sekä tarjouspyyntö päätöksen 93/590/EY mukaisesti yhteisön pankkeihin jo varastoiduista antigeeneistä valmistettujen rokotteiden kehittelystä, tuotannosta, pakkauksesta ja jakelusta, komissio sai vastauksena tarjouspyyntöilmoitukseen osallistumishakemuksia kolmelta suu- ja sorkkataudin antigeenien valmistajalta, komissio on tarkastellut tehtyjä tarjouksia ottaen huomioon seuraavat tekijät: - päätöksen 91/666/ETY liitteessä II olevat tekniset vaatimukset ja kyseisen päätöksen 5 artiklassa mainitut muut vaatimukset, - tietyt laitokset eivät pysty toimittamaan kaikkia tiettyjen antigeenien annoksia, - valmistajalla on tarpeen olla vakiintunut laaduntarkkailu- ja laaduntakausohjelma, - rokotteiden varastointi-ikä, komissio valitsi Rhône Mérieux'n toimittamaan 2 miljoonaa annosta A22 Iraq -antigeenejä, 5 miljoonaa annosta C1-antigeenejä (eurooppalaista alkuperää) ja 5 miljoonaa annosta ASIA 1 -antigeenejä sekä huolehtimaan komission pyynnöstä olemassa oleviin pankkeihin jo varastoiduista antigeeneistä valmistettujen rokotteiden kehittelystä, tuotannosta, pakkauksesta ja jakelusta, olisi tehtävä rahoitusvaraus, jotta komissio voi ostaa antigeenit Rhône Mérieux'ltä ja sopia tämän yrityksen kanssa suu- ja sorkkatautirokotteiden kehittelyn, tuotannon, pakkauksen ja jakelun järjestelyistä, päätöksen 91/666/EY 7 artiklan mukaisesti on tarpeen säätää säännöistä antigeenivarastojen jakamiseksi mainitun päätöksen 1 artiklassa nimettyjen antigeenipankkien kesken, on syytä varastoida kannat eri pankkeihin, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Komissio ostaa seuraavat suu- ja sorkkataudin antigeenin kannat: - A22 Iraq: 2 000 000 annosta - C1: 5 000 000 annosta - ASIA 1: 5 000 000 annosta 2,4 miljoonan ecun enimmäiskustannuksiin asti. 2. Edellä 1 kohdassa mainitun antigeenin toimittaa Rhône Mérieux. 3. Yhteisö järjestää 2 kohdassa mainituista antigeeneistä valmistettujen suu- ja sorkkatautirokotteiden kehittelyn, tuotannon, pakkauksen ja jakelun 1,5 miljoonan ecun enimmäiskustannuksiin asti. 4. Komissio järjestää 3 kohdassa tarkoitetun toimen. 2 artikla 1. Yhteisö järjestää olemassa olevissa antigeenipankeissa säilytetyistä antigeeneistä valmistettujen suu- ja sorkkatautirokotteiden kehittelyn, tuotannon, pakkauksen ja jakelun 1,5 miljoonan ecun enimmäiskustannuksiin asti. 2. Komissio järjestää 1 kohdassa tarkoitetun toimen. 3 artikla Komissio järjestää 1 artiklan 3 kohdassa ja 2 artiklan 1 kohdassa tarkoitetut toimenpiteet yhteistyössä Rhône Mérieux'n kanssa. 4 artikla 1. Komissio tekee Euroopan yhteisön puolesta sopimukset Rhône Mérieux'n kanssa 1, 2 ja 3 artiklan tavoitteiden saavuttamiseksi. 2. Maatalouden pääosaston pääjohtaja valtuutetaan allekirjoittamaan sopimukset Euroopan yhteisöjen komission puolesta. 3. Maksu Rhône Mérieux'lle suoritetaan 1 kohdassa tarkoitettujen sopimusten ehtojen mukaisesti. 5 artikla Edellä 1 artiklan 1 kohdassa tarkoitettu antigeeni jaetaan olemassa olevien antigeenipankkien kesken seuraavasti: a) Lyon: 2 000 000 annosta A22 Iraq -antigeeniä, b) Brescia: 2,5 miljoonaa annosta C1- ja ASIA 1 -antigeeniä, c) Pirbright: 2,5 miljoonaa annosta C1- ja ASIA 1 -antigeeniä. 6 artikla Tämä päätös on osoitettu kaikille jäsenvaltioille. Tehty Brysselissä 23 päivänä toukokuuta 1997. Komission puolesta Franz FISCHLER Komission jäsen (1) EYVL N:o L 224, 18.8.1990, s. 19 (2) EYVL N:o L 168, 2.7.1994, s. 31 (3) EYVL N:o L 368, 31.12.1991, s. 21 (4) EYVL N:o L 280, 13.11.1993, s. 33 (5) EYVL N:o L 269, 11.11.1995, s. 29 (6) EYVL N:o C 346, 16.11.1996, s. 27